Norsk Journalistlags stipend for masterstudenter

Norsk Journalistlag lyser ut to stipend à kr 30.000 til studenter som skriver masteroppgave innen fagene journalistikk eller medievitenskap. 

Søknadsfrist: 1. november
I år deler Norsk Journalistlag ut stipend til to studenter som skriver masteroppgave innenfor anvendt journalistikk. Stipendene kan tildeles masterstudenter ved journalist- eller medievitenskapsutdanningene ved Universitetet i Oslo, Universitetet i Bergen eller Høgskolen i Oslo.

NJ ønsker å stimulere til forskning på området anvendt journalistikk. Oppgaver om anvendt journalistikk på nett eller andre nye plattformer vil bli prioritert, men alle prosjekt innenfor anvendt journalistikk vil bli vurdert. 

I tillegg til kortfattet søknad vedlegges godkjent prosjektbeskrivelse fra studiestedet. Søknaden bør også angi annen økonomisk støtte (stipend el. l.) studenten har fått til prosjektet. I tillegg til den nødvendige faglige informasjon må søknaden også inneholde søkerens fødselsnummer, skattekommune og bankkontonummer. 
2/3 av stipendet utbetales ved oppstart. Resten når masteroppgaven er godkjent ved studiestedet.
Vanlige krav til masteroppgave gjelder. 

Send søknad til Norsk Journalistlag, postboks 8793 Youngstorget, 0028 Oslo, eller til mona@nj.no. Det er ikke søknadsskjema.

Spørsmål om stipendet rettes til Mona Askerød, mobil 934 27 061, mail mona@nj.no

